I næste uge vedtager et flertal i Folketinget at fjerne en del af rabatten på buskort til elever på en ungdomsuddannelse. - Det er lidt af en katastrofe, når man bor i Vesthimmerland, hvor alt for mange unge i forvejen ikke tager en ungdomsuddannelse, siger det nordjyske folketingsmedlem, Pernille Vigsø Bagge til P4 Nordjylland. Hun har spurgt undervisningsministeren, hvilke konsekvenser det vil få for de studerende på på Støvring Gymnasium. Svaret er, at mere end halvdelen af de bus-kørende elever vil blive ramt maksimalt af de nye regler - og således skal af med 227 kroner mere - om måneden. - I fremtiden vil det blive så dyrt at køre i bus, at færre unge vil tage en uddannelse, frygter Pernille Vigsø Bagge.

Opsummering:
En del af rabatten på buskort fjernes.